(สวัสดีค่ะคือหนูยังใส่เหล็กตรงต้นขายังไม่เอาออก เวลาเจ็บจะเจ็ยเมื่อยตรงช่วงที่ใส่เหล็ก) แต่ไม่เคยมีอาการปวดช่วงข้อเข่าเลย มาช่วงนี้เริ่มเป็นได้ 2-3ครั้งแล้วค่ะ (ไม่ได้เจ็บทุกวันแต่อาทิตย์นึงต้องมีสักครั้ง)เริ่มเจ็บตรงข้อเข่าเลยค่ะข้างขวามันเจ็บกระดูกจี๊ดๆ ทรมานมาก ถ้าอยู่นิ่งๆจะไม่เป็นค่ะแต่เวลาเดินจะแทบไปต่อไม่ได้ ต้องหยุดพักใหญ่ เจ็บกว่าตอนเดินมีเหล็กมาก คือหนูเป็นคนน้ำหนักเยอะด้วยไม่รู้จะเกี่ยวไหม หรือทานพวกยาแคลเซียมมากไปหรือเปล่า หรือจะมาจากที่ใส่เหล็กต้นขาไหมแต่ใส่มา 10เดือน เจ็บเข่าพึ่งเป็น ข้อเข่าเริ่มเสื่อมจะมีอาการสังเกตุได้อย่างไรบ้างค่ะ เริ่มเป็นจะมีอาการยังไง และสาเหตุที่เป็นมาจากสาเหตุใดบ้าง ยังไม่รู้ว่าเป็นไหมเพราะนัดกลับมาถึงมีอาการยังไม่ได้กลับไปตรวจใหม่ หนูอายุ26 ถ้าเป็นอายุยังน้อยก็มีกังวลบ้าง ขอบค่ะ
สวัสดีค่ะ NongNatเข่าเสื่อม เกิดจากความเสื่อมสภาพของกระดูกอ่อนที่ข้อเข่า โดยมีสาเหตุสำคัญคืออายุที่มากขึ้น รวมไปถึงสาเหตุอื่น ๆ เช่น มีน้ำหนักตัวมาก เกิดอาการบาดเจ็บ หรือกรรมพันธุ์ มักมีอาการตอนต้องใช้เข่ามาก เช่นนั่งยองๆ หรือเดินขึ้นบันได อาจมีอาการปวดเข่าเรื้อรัง มีเสียงกรอบแกรบในเข่าหากเป็นเรื่องของเข่าเสื่อมอาจปรับพฤติกรรมโดยลดการนั่งยองๆ การนั่งกับพื้น การขึ้นลงบันไดบ่อยๆ ลดน้ำหนัก ออกกำลังกายเช่นว่ายน้ำหรือเดินเหยาะๆได้ หากปวดมากสามารถรับประทานยาแก้ปวดหรือยาแก้อักเสบที่ไม่ใช่สเตียรอยด์ได้พบได้น้อยในคนที่อายุน้อยดังที่กล่าวมา แต่ถ้ามีน้ำหนักตัวมากๆ หรือขาโก่ง ทำให้กระดูกรับน้ำหนักมากอยู่ตลอดเวลา ก็มีโอกาสที่จะเกิดเข่าเสื่อมได้เร็วกว่าคนทั่วไปตอนนี้อาการปวดนี้คิดว่าน่าจะยังเกี่ยวกับเรื่องของอุบัติเหตุและการใส่เหล็กดามมากกว่า แนะนำติดตามอาการกับศัลยแพทย์โรคกระดูกและข้อต่อไปนะคะ